Pubtreff for eldre med besøksrekord - god stemning og en trivelig ettermiddag
Det er en suksess - også midt i vinterferien. PUBTREFF: – Man skulle ikke tro det var midt i vinterferien, for vi satt ny rekord i antalle besøkende på pubtreffet for de eldre og godt voksne, sa Bernt Egel Goa.  På plass inne på puben i går var det nemlig 134 personer - på konsertspråket er det «stinn brakke».  Allerede en time før åpning var det faktisk omtrent fullt inne i lokalet. – Ja, det var ikke mange sitteplassene igjen klokken 16, men det er jo slik at vi ser at dette er blitt populært blant mange, mange eldre her i kommunen.  På menyen var det selvsagt musikalske innslag.  Først ut var ekteparet Aina Økland Schøld og Aril Schøld. Fra scenen ble det flere sanger - og den ene av sangene ser du i videoen under.  Da den dyktige duoen var ferdig var det selvsagt basar og trekning av nærmere 40 gevinster.  Konserten var ikke slutt, for inn fra høyre hadde man også hentet «Trygve Viking», eller Trygve Lillemo som er hans navn. Ved flere anledninger tidligere har han vært med på disse populære arrangementene.  I dag var intet unntak - og det var tendenser til dans da sangen under kom, en kjent en fra Vikingarna.  Det var nok en vellykket ettermiddag- kveld for de mange som møtte fram. Neste treff er i forbindelse med påske, og er ikke de eldre på tur - da kommer de garantert på treffet. 
Midt i vinterferien har et pubtreff for eldre i en ukjent norsk kommune satt ny rekord med 134 deltakere. Ekteparet Aina Økland Schøld og Aril Schøld opptrådte med musikalske innslag, etterfulgt av Trygve Lillemo, også kjent som "Trygve Viking". Arrangementet inkluderte også en basar med trekning av nesten 40 gevinster. Dette viser pubtreffets økende popularitet blant eldre, med neste treffplanlagt i påskeferien.